Meranti - eksklusiivne võimalus puitakende valikul
Eksootilise MERANTI-akna toorik valmistatakse Lääne- ja Kagu-Aasias kasvavate kuni 45 m kõrguste ja kuni 1,2 m läbimõõduga puude puidust.
Männiga võrreldes on merantipuit tihedam, elastsem ja talub suuremaid survekoormusi.
Ümbritseva keskkonna niiskuse kõikumisest tingitud võimalikud mõõtude muutused on merantil väiksemad kui näiteks männil. Meranti tihedus õhukuivalt on samuti mõnevõrra suurem kui männil.
Meranti perekonnas on üle 150 liigi, sealhulgas punane, helepunane, kollane ja valge. Põhilisteks kasvupiirkondadeks on Kagu-Aasia, eriti Malaisia.
Viimistletud meranti jätab väärispuidule omase mulje.
Merantipuitu kasutatakse nii värvitud akende valmistamiseks kui ka peitsitud ja lakitud akende valmistamiseks.
Lasuuridega viimistletuna näevad merantiaknad väga ilusad välja. Meranti ühe puidupartii ja ka ühe puutüve puidu värvus varieerub heledatest toonidest kuni punakas-pruunideni. Akende valmistamiseks kasutatakse kõige rohkem punakatoonilist meranti, mis on tihedam, vastupidavam ja allub hästi töötlemisele.